ทองคำปิดลบ 90 เซนต์
สัญญาทองคำตลาดนิวยอร์กปิดลดลงได้รับแรงกดดันจากสกุลเงินดอลลาร์สหรัฐที่แข็งค่าขึ้น
11 ก.พ. 2553

สัญญาทองคำตลาดนิวยอร์กปิดลดลงได้รับแรงกดดันจากสกุลเงินดอลลาร์สหรัฐที่แข็งค่าขึ้น
สัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,076.30 ดอลลาร์/ออนซ์ ลดลง 90.00 เซนต์ หลังจากเคลื่อนตัวในช่วง 1,063.10-1,083.00 ดอลลาร์
ขณะที่สัญญาโลหะเงินส่งมอบเดือนมี.ค.ปิดที่ 15.30 ดอลลาร์/ออนซ์ ลดลง 13.50 เซนต์ และสัญญาโลหะทองแดงส่งมอบเดือนมี.ค.ลดลงสู่ระดับ 2.989 ดอลลาร์/ปอนด์
ส่วนสัญญาพลาตินัมส่งมอบเดือนเม.ย.ปิดที่ 1,512.90 ดอลลาร์/ออนซ์ พุ่งขึ้น 10.50 ดอลลาร์ และสัญญาพัลลาเดียมส่งมอบเดือนมี.ค.ปิดที่ 413.35 ดอลลาร์/ออนซ์ ลดลง 3.25 ดอลลาร์
สัญญาทองคำร่วงลงเพราะถูกดดันจากสกุลเงินดอลลาร์ที่แข็งค่าขึ้น โดยเมื่อวานนี้ ดัชนี ICE Futures US dollar ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับ 6 สกุลเงินของประเทศที่เป็นคู่ค้าหลักของสหรัฐ พุ่งขึ้น 0.2% หลังจากเบอร์นันเก้แถลงต่อสภาคองเกรสเมื่อคืนนี้ว่า เฟดวางแผนถอนมาตรการกระตุ้นเศรษฐกิจที่ครอบคลุมถึงการใช้นโยบายคุมเข้มด้านสินเชื่อ